PATVIRTINTA

 Prezidento Jono Žemaičio gimnazijos

 direktoriaus 2023 m. rugsėjo 13 d.

įsakymu Nr. V1-78

**PREZIDENTO JONO ŽEMAIČIO GIMNAZIJOS RŪBININKO-BUDĖTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Prezidento Jono Žemaičio gimnazijos rūbininkas-budėtojas yra priskiriamas darbininkų grupei.
2. Pareigybės lygis – D.
3. Rūbininkas pavaldus direktoriaus pavaduotojui ūkio reikalams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Rūbininko-budėtojo kvalifikacijai netaikomi išsilavinimo ar profesinės kvalifikacijos reikalavimai.

5. Rūbininkas-budėtojas privalo vadovautis gimnazijos direktoriaus įsakymais, gimnazijos darbo tvarkos taisyklėmis, darbuotojų saugos ir sveikatos instrukcijomis, šiuo pareigybės aprašymu ir kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Rūbininkas-budėtojas vykdo šias funkcijas:

1. atsako už tvarką rūbinėje ir gimnazistų daiktų saugumą spintelėse;
2. prieš pradėdamas darbą, privalo apeiti rūbinę ir įsitikinti, kad joje nėra pašalinių asmenų;
3. gimnazijos nustatyta tvarka išduoti gimnazistams spintelių raktus;
4. užtikrina, kad pašaliniai asmenys nepatektų į rūbinę;
5. saugo rūbinės inventorių nuo sugadinimo;
6. veda atvykstančių asmenų į gimnaziją registracijos žurnalą, kontroliuoja asmenų įėjimą į patalpas neįleidžia į gimnaziją pašalinių asmenų;
7. nuolat stebėti vaizdo kameromis filmuojamas rūbinės patalpas ir gimnazijos teritoriją, pastebėjus pažeidimus, praneša tiesioginiam vadovui arba gimnazijos administracijai;
8. valo rūbinės patalpas, prižiūri švarą ir tvarką rūbinėje, fojė ir prie pagrindinio įėjimo durų;
9. priima ir palydi atvykusius gimnazijos svečius, kultūringai bendrauja su interesantais;
10. laikosi darbo saugos ir gaisrinės saugos reikalavimų;
11. esant reikalui atlieka kitus darbus, nurodytus gimnazijos administracijos.

**IV SKYRIUS**

**ATSAKOMYBĖ**

7. Rūbininkas- budėtojas už savo pareigų netinkamą vykdymą atsako darbo vidaus tvarkos taisyklių ir Lietuvos Respublikos įstatymų nustatyta tvarka.

8. Darbuotojas privalo kurti ir puoselėti emociškai saugią, mokymuisi palankią socialinę emocinę aplinką, užtikrinti fizinį, psichologinį mokinių saugumą ugdymo proceso metu, reaguoti į smurtą ir patyčias pagal gimnazijos nustatytą tvarką.

\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)